«Ридадэ» ансамблым зыкъегъэлъагъуэ
КъБКъУ-м Темыркъан Хьэту и цIэр зезыхьэ и Щэнхабзэ центрым зыкъыщигъэлъэгъуащ эстрадэмкIэ театрым и «Ридадэ» уэрэджыIакIуэ ансамблым.
Пшыхьым зыкърагъэхьэлIащ КъБР-м щэнхабзэмкIэ и министр Къумахуэ Мухьэдин, КъБКъУ-м гъэсэныгъэ лэжьыгъэхэмрэ социальнэ IуэхухэмкIэ и проректор Къумыкъу Iэуес, Дунейпсо Адыгэ Хасэм и лIыкIуэхэмрэ, университетым и егъэджакIуэхэмрэ студентхэмрэ.
Къызэхуэсахэр ирагъэдэIуащ адыгэ цIыхубэ, эстрадэ уэрэд цIэрыIуэхэм. Апхуэдэу ахэр хагъэгъуэ-защ лъэпкъ IуэрыIуатэм и щIэинхэм. КърихьэлIахэм пшыхьыр гунэс ящыхъуащ.
Театрым и унафэщI, КъБР-м и цIыхубэ артист, музыкант, уэрэдус Думэн Мурадин КъБКъУ-м и унафэщIхэм фIыщIэ яхуи- щIащ Темыркъан Хьэту и цIэр зезыхьэ щэнхабзэ центрым пшыхь гуапэр зэрыщрагъэкIуэкIам папщIэ.
Думэн Мурадин и театрыр къызэрызэрагъэпэщрэ куэд мыщIами, ар цIыху кIуапIэ хъуащ, спектаклхэр щагъэлъагъуэ, адыгэ уэрэдыжьхэм я пшыхь гъэщIэгъуэнхэр къыщызэрагъэпэщ.
Дол Иннэ.
КъБКъУ-м и пресс-IуэхущIапIэм
и лэжьакIуэ.
